google/wiki40b huggingface dataset:
Hanson

Personlig

8. juni 2002, giftet Taylor Hanson seg med sin kjæreste Natalie Anne Bryant (født 28. desember 1983). Seremonien ble holdt ved Ida Cason Memorial Chapel of Callaway Gardens, som ligger i Pine Mountain i Georgia. Paret har fire barn sammen, Jordan Ezra Hanson (født 31. oktober 2002), Penelope Anne Hanson (født 19. april 2005), River Samuel Hanson (født 4. september 2006) og Viggo Moriah Hanson (født 9. desember 2008) .
Den yngste broren Zac giftet seg med sin kjæreste Kathryn Rebecca Tucker (født 29. november 1983) 3. juni 2006 ved en privat seremoni holdt ved Second Ponce de Leon Baptist Church i Atlanta i Georgia. Sammen har de sønnen John Ira Shepherd Hanson (født 27. mai 2008).
Den eldste broren Isaac giftet seg med kjæresten sin Nicole Summer Dufresne (født 25. november 1983) den 30. september 2006 ved Philbrook Museum of Art i Tulsa. Paret har to sønner sammen, Clarke Everett Hanson (født 3. april 2007) og James Monroe Hanson (født 1. juli 2008)..
Opprinnelig hadde de tre brødrene langt hår og de ble ofte feilaktig tatt for å være jenter (spesielt Taylor).
De tre brødrene har ikke gått på skole men ble undervist hjemme av moren deres i Alaska. Etter at de hadde laget musikkvideoen til MMMBop, fikk de alle i oppgave å skrive en stil om hvordan det var å lage en musikkvideo.
Da hanson brøt med plateselskapet Island Def Jam under innspillingen av "Underneath", startet de sitt eget indie selskap; 3CG Recordings. Dokumentaren "Strong Enough To Break" startet som en making of Underneath-film, men endte opp med å bli en dokumentar om dagens kyniske musikkbransje og Hansons brudd med Isand Def Jam.
«Ladnyj»

Historie

Skipets kjøl ble lagt i Sovjetunionen i mai 1979, og fregatten ble satt inn i tjeneste i Svartehavsflåten tilhørende den sovjetiske marinen i 1981. Etter kollapsen til Sovjetunionen i 1991 ble «Ladnyj» en del av den nyetablerte russiske marinen. Per dags dato (mars 2014) er «Ladnyj» i aktiv tjeneste med den russiske Svartehavsflåten.
Haldis Havrøy

Haldis Havrøy (født 28. juli 1925 i Hadsel, Nordland, død 10. september 2000) var en norsk politiker (Ap). Hun ble innvalgt på Stortinget fra Oslo i 1973. Hun ble utnevnt til æresmedlem i Det norske Arbeiderparti i 1995.
Johann Samuel König

Liv og virke

Johann Samuel König var sonn av den fra Bern stammende fyrstelig-ysenburgiske inspektør og senere professor for orientalistikk i Bern Samuel Heinrich König og hans hustru Anna Maria Nöthiger.
Han studerte fra 1729 ved akademiet i Lausanne, og fra 1730 matematikk og Newtons gravitasjonsteori (fremlagt i dennes hovedverk Principia) under Johann Bernoulli i Basel og senere under dennes sønn Daniel Bernoulli. Blant hans medstudenter var Pierre-Louis Moreau de Maupertuis og Alexis-Claude Clairaut.
Dessuten studerte han filosofien til Leibniz, som han ble tilhenger av, under læreren Jakob Hermann. Fra 1735 fortsatte han sitt studium under Leibniz-tilhengeren Christian Wolff i Marburg.

Vitenskapsmann

Fra 1737 bodde han i Bern, der han tok sikte på en karriere som jurist. Men i 1738 flyttet han til Paris, der Maupertuis introduserte ham for Voltaire og  Marquise du Châtelet. I 1740 ble han korresponderende medlem av Det parisiske vitenskapsakademi på grunnlag av sitt arbeide om  Bienenwaben form. I 1741 ble han privatlærer for Marquise du Châtelet i matematikk og (leibnizisk) filosofi. Han avsluttet dette engasjementet etter en strid om betalingen, og ble en tid i Paris til han vendte tilbake til Bern.
I 1744 ble han forvist fra Bern for ti år, grunnet undertegnelselsen av et liberalt politisk bønneskrift. Han avslo i 1745 et kall Russland og ble i stedet professor for filosofi og fra 1747 for matematikk ved Universität Frjentsjer. Dessuten ble han i 1748 råd og bibliotekar dor arvestattholderen for Nederlandene  Erbstatthalters der Niederlande Wilhelm IV av Oranien og i 1749 professor ved krigsskademiet i Den Haag.
König gikk for å være svært stridbar. Under arbeidet med  Hamiltons prinsipp (Den minste virknings prinsipp) utløste han i 1751 en bitter prioritetsstrid. Dette prinsippet knyttet til Leonhard Euler og Pierre-Louis Moreau de Maupertuis hadde ifølge König allerede blitt formulert i1707 av Leibniz i et brev til Jakob Hermann. Men noe originalbrev kunne han ikke finne og fremlegge. Euler ogg Maupertuis anklaget König for å ha forfalsket en avskrift. Denne anklagen var allerede den gang ansett som svært tvilsom, og er senere blitt motbevist av Gerhardt (1898) og Kabitz (1913). Det er på den annen side tvilsomt om det aktuelle Leibniz-sitatet i virkeligheten kan anses som en for en tidligform av det omtvistede prinsipp. Uansett ble oppgavsrettsstriden et stort tema i samtidens fagkretser.
1751 publiserte König en sentens om klassisk mekanikk (König-setningen).
Schackenborg slott

Schackenborg er et slott utenfor den lille byen Tønder i Syd-Jylland, ikke langt fra grensen til Tyskland. 
De opprinnelige bygningene kan dateres tilbake til 1200-tallet og tilhørte dengang biskopen av Ribe. Det het opprinnelig Møgeltønderhus. I forbindelse med reformasjonen ble eiendommen overtatt av Kronen og i 1661 kom den i familien Schacks eie. Det er kjent som Schackenborg slott fra dette tidspunkt. Selve slottet slik det fremstår i dag,  ble oppført i 1664–1667 på de gamle vollene som lå på området. Slottet er senere bygget om.

Slottet i dag

Godset eies og drives av prins Joachim av Danmark. Godset er i dag en moderne landbruks- og skogbruksbedrift. I 1993 ble Schackenborg og de tilhørende avlsgårdene og jordene overtatt av prins Joachim, som har gjennomgått en dansk og internasjonal landbruksfaglig utdannelse. Prins Joachim og hans daværende hustru prinsesse Alexandra bosatte seg i 1995 på Schackenborg, og i forbindelse med deres bryllup ble det satt i gang en landsinnsamling under navnet Folkegaven. Det innsamlede beløpet på 13 millioner kroner ble og blir fortsatt løpende brukt til restaurering av slottet.
Det er fredet.
Schackenborg Gods er på 9 690 dekar.
Tanfielddalen

Tanfielddalen (engelsk: Tanfield Valley) er et arkeologisk område på Baffinøya, i det canadiske territoriet Nunavut. Det er sannsynlig at stedet var kjent for norrøne fra Grønland og Island, og kan være en del av Helluland, som beskrevet i de islandske sagaene (Grønlendingenes saga og Eirik Raudes saga).
Utgravninger ledet av Patricia Sutherland fant bevis for norrøne tekstiler, metallverk og andre gjenstander av europeisk teknologi fra middelalderen. Pels fra eurasiske rotter har også blitt funnet.
Lindly naturminne

Lindly naturminne er en stor sommereik som står i hagen til Bjerkelundveien 30 i Askim by, Østfold fylke. Eika ble fredet 4. januar 1958.
Torstein Dales minnepris

Torstein Dales minnepris er en pris som deles ut av Norges Røde Kors. Den er organisasjonens høyeste anerkjennelse og er etablert til minne om Torstein Dale, som var president i Norges Røde Kors fra 1966 til han døde i 1975.
Norges Røde Kors' pris til minne om Torstein Dale er en due støpt i bronse, laget av kunstneren Ba Dedekam. Prisen ble første gang utdelt i 1977.
Follo Folkehøgskole

Beliggenhet

Follo folkehøgskole ligger i distriktet Follo, 38 km syd for Oslo og 20 km fra Moss, i umiddelbar nærhet av E6 og med kort avstand til Oslofjorden, Son og Hvitsten.
Follo folkehøgskole er plassert sentralt i Vestby kommune. Skolen ligger naturskjønt til, fem minutters gange fra sentrum med butikker, offentlige kontorer, bank, post, bibliotek, lege, jernbane og flybussekspress.
Skolen har 105 elevplasser og 6 internatbygg. Hovedbygningen rommer bibliotek, gymnastikksal/teatersal med scene, dansestudio, TV-stue/peisestue, auditorium m/scene, spisesal, tegnesal, musikkrom, verksteder for keramikk, tre, tekstil, lyd og lys, video, foto m.m.
D'oh!

D'oh! er et fast uttrykk som er benyttet av den fiktive animasjonsfiguren Homer Simpson fra den langvarige amerikanske animerte situasjonskomedien Simpsons (1989–fortsatt). Det er vanligvis benyttet når Homer skader seg selv, innser at han har gjort noe særdeles dumt, eller når noe fryktelig holder på å skje. Alle hans slektninger, Bart, døtrene Lisa og Maggie, hans far, hans mor, og hans halvbror, har også blitt hørt å ha benyttet det i tilsvarende omstendigheter. Ved noe få tilfeller har også Homer ektefelle Marge og selv mer perifere figurer som herr Burns og Sideshow Bob benyttet frasen.
I 2006 ble «d'oh!» listet som nummer seks på fjernsynskanalen TV Lands liste over de 100 fremste uttrykk fra fjernsynsunderholdning. Den uttalte frasen «d'oh» er som lyd blitt registrert som et varemerke av selskapet 20th Century Fox. Siden 2001 har ordet «doh» kommet i den engelske ordboken Oxford English Dictionary, men uten apostrofen. Den eldste dokumenterte bruken av lyden og frasen «d'oh» er i tallrike episoder av BBCs radioprogram It's That Man Again fra mellom 1945 og 1949, men OxfordWords blogg slår fast at «Homer var ansvarlig for popularisere det som et utbrudd av frustrasjon».
Dan Castellaneta er skuespilleren som framfører stemmen til Homer Simpson og den som har fått «d'oh!» til å lyde som det gjør.
Sambaskoler

Sambaskoler (på portugisisk Escolas de Samba er folkelige foreninger som har som fremste mål å paradere i forbindelse med et karnevalsopptog. Opprinnelsen er fra Rio de Janeiro i Brasil. 
Under paraden presenteres helst et tema (enredo) til lyden av en slagverkssgruppe (bateria), og gruppens medlemmer anvender diverse utkledninger som relaterer seg til det valgte tema. En sambaskoles parade er sammensatt av flere undergrupper, og kan bestå av opp til 5.000 medlemmer.
Sambaskolens parade er en form for folkeopera på gateplan, og har siden midten av 1930-årene representert høydepunktet i karnevalet i Rio de Janeiro. Det finnes imidlertid sambaskoler i nesten alle brasilianske delstater samt i mange land i verden.
Robert Moog

Biografi

Moog vokste opp i New York og fullførte sin bachelorgrad i fysikk i 1957 ved Queens College i New York, bachelorgrad i elektroteknikk ved Columbia University og doktorgrad i teknisk fysikk ved Cornell University.
I tillegg til å starte to instrumentselskaper, jobbet Moog som konsulent og visepresident for Kurzweil fra 1984 til 1988, og hjalp bl.a. til med utviklingen av synthesizeren Kurzweil K2000. Tidlig på 90-tallet var han musikkprofessor ved University of North Carolina at Asheville. I 2004 kom filmen Moog av Hans Fjellestad, en dokumentarfilm som bl.a. viser Robert Moog i samtaler med flere artister som bruker elektroniske instrumenter.
28. april 2005 fikk Moog diagnosen glioblastoma multiforme, en form for hjernesvulst. Han døde nesten fire måneder senere, 71 år gammel. Bob Moog Foundation ble opprettet som et minne om ham, med det mål å fortsette utviklingen av elektronisk musikk.

Theremin

Moog konstruerte sin første theremin i 1949. Senere beskrev han instrumentet i hobbymagasinet
Electronics World, og tilbød sett med deler til selvbygging. Sent på 80-tallet reparerte han Clara Rockmores originale theremin, hvilket han selv så på som høydepunktet i sin karriere. Han var også produsent på Rockmores album The Art of the Theremin i 1977.
I 1995 var Moog hoved-intervjuobjekt i dokumentarfilmen Theremin – An Electronic Odyssey. Filmens popularitet gjorde at interessen for thereminen kom tilbake, og Moogs firma begynte igjen å produsere thereminer.

R.A. Moog Co. og Moog Music

Robert Moog startet sitt første selskap, R.A. Moog Co., som 19-åring i 1953, for å produsere theremin-sett. På 60-tallet begynte de å produsere modulære synthesizere basert på Robert Moogs design.
I 1972 skiftet selskapet navn til Moog Music. På 70-tallet skiftet Moog Music eierskap flere ganger, før det til slutt endte opp med å bli kjøpt av instrumentprodusenten Norlin. Svak ledelse og dårlig markedsføring førte til at Moog forlot selskapet i 1977.
I 1978 begynte hans nye selskap Big Briar å produsere elektronisk musikkustyr. Deres første spesialitet var thereminer. I 1999 var vareutvalget utvidet med effektpedalen moogerfooger. Moog startet også et samarbeid med musikkstudioet Bomb Factory, og utviklet sammen med de plugins for opptaksprogrammet Pro Tools.
Selv om Moog Music opphørte i 1993, fikk ikke Robert Moog rettigheter til å markedsføre produkter under sitt eget navn før i 2002, etter en rettssak mot Don R Martin som tidligere hadde kjøpt rettighetene til navnet. Samtidig begynte Robert Moog på en ny minimoog, Minimoog Voyager, med alle funksjoner fra den tidlige Model D, samt en del moderne finesser.
Longzihu

Longzihu (kinesisk: 龙子湖区; pinyin: Lóngzǐhú Qū) er et bydistrikt i kinesiske provinsen Anhui. Det tilhører byprefekturet Bengbu. Det har et areal på 162 km² og teller 240 000 innbyggere (2004).

Administrative enheter

Subdistriktene Zhihuai (治淮街道), Dongfeng (东风街道), Dongsheng (东升街道), Yan'an (延安街道), Caoshan (曹山街道), Jiefang (解放街道),
Storkommunen Changhuaiwei (长淮卫镇),
Kommunen Lilou (李楼乡)

Landsbyen Qiugang

En dokumentarfilm fra 2010 ved navn The Warriors of Qiugang: A Chinese Village Fights Back, beskriver hvordan de 1876 landsbyboerne i Qiugang (仇 岗) mobiliserte for å stanse at den lokale fabrikken Jiucailuo produserte plantegifter som gikk hardt ut over levekårene i landsbyen.
Navagraha

Graha (fra sanskrit: ग्रह) er en 'kosmisk påvirker' på de levende vesener av mor Bhumidevi (jorden). I hinduistisk astrologi, er  Navagraha (नवग्रह nine påvirkere) noen av disse store påvirkerene.
Alle navagrahaene har relative bevegelser i forhold til bakgrunnen av fiksstjerner i Dyrekretsen. Dette inkluderer planetene: Mars, Merkur, Jupiter, Venus og Saturn, solen, månen så vel som posisjonene på himmelen, Rahu (nord eller stigende måneknute) og Ketu (sør eller synkende måneknute).
La Spezia kraftverk

La Spezia kraftverk er et kullkraftverk som også kan brenne naturgass, beliggende ved byen La Spezia i provinsen av samme navn i regionen Liguria i det nordvestre Italia. Det har en installert produksjonskapasitet på 1300 MW fordelt på 1 x 600 MW og 2 x 350 MW blokker for kullfyring, mens de nyere enhetene også kan fyre kullgass og naturgass. Anlegget har kalkbasert renseanlegg som gir gips som biprodukt. Kraftverket opereres av Enel Spa
De totale CO2-utslippene i 2008 var 3 335 079 tonn, en del mer enn årets kvote på 2,99 millioner tonn.
Svalbards miljøvernfond

Svalbards miljøvernfond er et fond som skal bidra til at det settes i verk tiltak for å beskytte naturmiljø og kulturminner på Svalbard i samsvar med svalbardmiljøloven § 98 og fondets vedtekter. Fondet ble etablert 15. juni 2001. Fondet er avgiftsfinansiert og får blant annet inntekter fra miljøgebyr, jakt- og fiskegebyr, miljøerstatninger og tvangsmulkter fastsatt av Sysselmannen.
1. april 2007 ble det innført et miljøgebyr for alle tilreisende til Svalbard, hvor gebyret blir lagt til på fly- og cruisebilletter og tilfaller Svalbards miljøvernfond. Virksomheter, organisasjoner og privatpersoner kan søke om støtte fra fondet.
3. april 2008 tildelte styret i Svalbards miljøvernfond 3,6 millioner kroner fordelt på 19 prosjekter.
Sekretariatet for fondet er lagt til Sysselmannen på Svalbard og tidligere sysselmann på Svalbard Morten Ruud er fondets leder (utnevnt januar 2014).
Suicide Solution

Rettssak

Osbourne ble saksøkt av foreldrene til John McCollum, en tenåring som skjøt seg i hodet mens han hørte på sangen. Osbourne måtte møte i retten 13. januar 1986. Det ble påstått at det var innspilt skjulte beskjeder i teksten, mens Osbourne nektet på dette fullstendig. Daisly hevder at ordet «solution» var ment som ordet for en «væskeoppløsning», og ikke for «løsning», som retten mente (Suicide Solution = Selvmords-løsning). Forsvaret påsto at sangen handler om alkohol, og det å drikke seg ihjel, og var på ingen måte en oppfordring til noen om å begå selvmord. Osbourne ble frikjent, og det viste seg at McCollum led av depresjon.
En annen tenåring, 14-år gamle Eric A. fra Minnesota, skjøt seg selv med en rifle i kaliber .22 Long Rifle. Foreldrene prøvde å legge skylda på Osbourne, AC/DC, Judas Priest, Black Sabbath og Mötley Crüe. Osbourne var hovedmålet, grunnet sangen« Suicide Solution». 14-åringen hadde vært oppslukt av heavy metal, og hadde blant annet prøvd å kontakte døde musikere.
Kratom

Kratom, også kalt Mitragyna speciosa, er en plante fra Sørøst-Asia. Kratom er et kontrollert legemiddel i Thailand, Malaysia, Myanmar, Bhutan, New Zealand, Australia, Finland, Danmark, Polen, Latvia, Litauen og Sverige (2012).
Kratom brukes mot blant annet angst, smerter, og har en oppkvikkende effekt, tatt i relativt lav dose. Tatt i større dose, får man mer sedativ effekt. Her i Norge er det et regulert legemiddel.
Point Carbon

Point Carbon er et internasjonalt selskap med hovedkontor i Norge. Selskapet har spesialisert seg på analyse av internasjonale klima- og energimarkeder. Selskapet arrangerte i mars 2008  en konferanse i København hvor statsminister Jens Stoltenberg og lederen for FNs klimapanel Rajendra K. Pachauri var blant foredragsholderne.
De fire grunnleggerne av Point Carbon var ikke eksperter på karbondioksid. De arbeidet på Fridtjof Nansens Institutt, som blant annet forsker på internasjonale forhandlinger. De oppdaget at et stort problem når verden prøvde å forhandle seg fram til en internasjonal avtal om utslipp, var mangel på informasjon. Ingen visste hvem som slapp ut karbondioksid og hvor mye.
Bedriften hadde 200 ansatte, derav 35 i Washington, når den 2010 ble oppkjøpt av Thomson Reuters.
Bak kut teh

Bak kut teh (kinesisk: 肉骨茶, Ròugǔchá, kantonesisk jyutping: jyoek6 gwat1 caa4jj, pe̍h-ōe-jī: Bah-kut-tê) er en kinesisk supperett som er populær i Malaysia, Singapore, Taiwan og Kina, men også i tilstøtende regioner som på Riau-øyene og i det sørlige Thailand. Navnet kan bokstavelig tat oversettes til kjøtt-ben-te», og består i sin enkleste form av kjøttfull svineribbe, som koker i timevis i en buljong av urter og krydder, inklusive stjerneanis, kanel, kryddernellik, kinesisk kvann, frø fra fennikel og hvitløk.
Kinesisk te serveres ofte til retten, i tiltro til at det sper ut eller løser opp de store mengdene fett retten inneholder. Bak kut teh serveres vanligvis som en frokost-rett.
Bak kut teh ble introdusert i Malaysia på 1800-tallet av kinesiske kulier og av arbeidere av hokkienbakgrunn. Retten skulle komplettere bryggeriarbeideres magre kosthold, og fungere som en medisin for å styrke deres helse. Teochew-kinesere kom senere, og den fremste forskjellen mellom Hokkien- og Teochew-varianten av Bak kut teh, er at i Hokkien-varianten benyttes det mørk soya, som gir suppen en mørkere farge.
Stavanger amt

Stavanger amt var en administrativ enhet (amt) i Norge 1662-1918, som i geografisk utbredelse tilsvarer dagens Rogaland fylke. Det var underamt til Christiansand stiftamt til utpå 1800-tallet, da det ble eget stiftamt.
Ved innføringen av amt i Danmark-Norge i 1662 ble Stavanger utpekt til ett av fire stiftamt i Norge, ved siden av Akershus, Bergenhus og Trondhjems. Administrasjonen lå i Stavanger og var hovedamt også for Agdesiden og Bratsbergs amt. Stavanger forble ikke stiftamt lenge, ettersom stattholder Ulrik Frederik Gyldenløve allerede i 1670 foreslo at Christiansand skulle være stiftstad. I 1680 ble amtmannen i Stavanger, baron Ludvig Holgersen Rosenkrantz, utnevnt som ny stiftamtmann, og i 1682 ble endelig bestemt at Stavanger stift heretter skulle hete Christiansand stift, og at både stiftamtmannen og biskopen skulle bo i denne byen.
Sammen med Mandals amt, Nedenes amt og Øvre Tellemarkens fogderi utgjorde amtet Christiansand stiftamt.

Skrivemåte

Ved overgangen til fylker i 1919 var den offisielle skrivemåten Stavanger amt, etter at 1907-reformen innførte liten forbokstav på substantiv (Amt -> amt). Før 1907 var således den vanlige skrivemåten Stavanger Amt (Ubunden form: Stavanger). Tidligere, f.eks. i Matrikkelen av 1838 var skrivemåten Stavangers Amt og Pontoppidans kart av 1785 Stavanger Amt.
Gotisk: \mathfrak{Stavangers}~ \mathfrak{}~ \mathfrak{Amt}~.
Fra 1. januar 1919 fikk Stavanger amt navnet Rogaland.
Magdalene Bärens

Biografi

Bärens var datter av overberider ved den kongelige ridebane Johann Hermann Schäffer og hustru Elisabeth Hochkirch. Hun viste tidlig i barndommen malertalent, men morens strenge, huslige oppdragelse tvang henne til å dyrke kunsten i smug om natten. Hun mottok ikke egentlig undervisning i kunsten å male, men takket være faren fikk hun adgang til å diskutere med Kunstakademiets tegneinformator Hans Clio (1723–1785). Selv mente hun å ha lært mest av den franskfødte billedhugger J.F.J. Saly, som Bärens far hadde vært rådgiver for under modelleringen av rytterstatuen av Frederik V av Danmark og Norge på Amalienborg.

Kongelig blomstermalerinne

Etter sitt bryllup med kammerråd Johan Georg Bärens (d. 1802) i 1761 tok hun i flere år en pause fra maleriene. Oppmuntret av hoffportrettmaler Vigilius Eriksen (1722–1782) gjenopptok hun arbeidet da hennes barn var blitt større, og i 1779 ble hun av Kunstakademiet agreert på to blomsterbilder i gouache. Det følgende år ble hun medlem av Kunstakademiet, og etter at dronning Juliane Marie hadde kjøpt bildene, ble hun også utnevnt til kongelig blomstermalerinne. I 1783 sendte Bärens to bilder til keiserinne Katarina II av Russland og mottok som takk en gullmedalje og 300 speciedukater.
Magdalene Bärens malte overveiende i gouche med dempede jordfarver, og gjenga blomstene naturtro – ofte sammen med fugler og insekter. Hun fikk ry som den første og største danske blomstermaler. Hun døde 6. juni 1808 og ble begravet i Frederiks tyske kirkes kapell på Christianshavn.
Joseph Joachim

Musikk

Joachims komposisjoner er lite kjent, men han skrev en rekke verk for fiolin, blant annet tre konserter, ouverturer til Shakespeares Hamlet og Henry IV. Han skrev også kadenser for mange andre komponisters konserter, blant annet av Beethoven og Brahms. Fiolinkonsert nr 2 i d-moll, op 11 («Ungarske konsert») regnes for å være hans beste komposisjon. Musikken hans har en overveiende dyster karakter med et personlig særpreg.
Banjo Mosele

Karriere

Banjo Mosele var hovedgrunnlegger av bandet Kalahari-Band som backet Hugh Masekela, og Mosele turnerte over hele verden med dette bandet på 1980-tallet. Han har spilt gitar på tre av albumene til Hugh Masekela, Techno-Bush, Waiting for the Rain, og Tomorrow. Mosele har også jobbet som session-musiker med folk som Jonas Gwangwa, Peter Gabriel, Julian Bahula, Bheki Mseleku og Barney Rachabane på Londons musikkscener. Mens han studerte musikk ved Goldsmiths College, dannet og ledet Mosele bandet Bushmen Don't Surf, en gruppe som har gjort et navn i Storbritannia og gjorde opptredener på festivaler som WOMAD og Glastonbury, og ellers rundt om i Europa.
Mosele ga ut sitt første soloalbum, Badisa, i 2003 og fulgte opp suksessen med Movin' On i 2005 og Nowa Days i 2008. Alle albumene gjorde det bra i fødelandet Botswana, Sør-Afrika, England og i Norge. I 2009 ble han nominert til Botswana Music Awards  i kategoriene "Song of the Year", "Beste Album" og "Best DVD". Han vant "Song of the Year" med "Ntsa E Jele Ntsanyana" (Hund spiser hund).
Mosele bodde i Bergen på 1980-tallet, der han giftet seg med Siri Møll, søsteren til Erik Moll. Ekteskapet ble oppløst. Deres sønn rapperen Marcus Kabelo Møll Mosele ga ut sitt første soloalbum Ambivalent (Kamelen) i 2017. Siden 1990-tallet har han bodd i Oslo, men oppholder seg i hjemlandet Botswana det meste av året, når han ikke er på turné.
Murmansk lufthavn

Utviklingsplaner

I 2016 presenterte de nye eierne planer for å bygge en ny terminal ved lufthavnen, for å imøtekomme den betydelige trafikkveksten de siste årene. Eierne har som målsetning at lufthavnen skal kunne trafikkere 1,7 millioner passasjerer i året innen 2030.
I 2018 ble det bestemt at Murmansk internasjonale lufthavn vil ha en ny terminal innen 2021.

Transportforbindelse til byen

Det finnes en flybuss (nr. 106), som reiser mellom flyplassen og den sentrale bussterminalen (ligger ved jernbanestasjonen). Den også stopper flere steder underveis. Trafikken starter kl. 5.20 og slutter kl. 23.30. Trafikkintervaller varierer fra 10 til 15 minutter i morgen og ettermiddag, og fra 30 til 50 minutter etter 20:00. Reisen tar ca. 1 time. Det er også taximulighet. Man kan enten ringe taxi eller laste ned en av følgende apper: YandexTaxi eller Rutaxi.
Bussen koster 77 rubler (2018)
Drosje koster ca. 600 rubler (2018)